Duodji

**Hva trenger du til en Duodji?**

Det kommer an på hva du ønsker å lage, vår erfaring er at 2-3 aktiviteter er nok. I pandemitiden fikk vi også erfaring med at det å lage «hobbyposer» til hver enkelt deltaker var en smart ting som vi blir å fortsette med.

**Noen av de tingene vi har laget på duodji**

* Bein fra rein som har vært saget og pusset til å være lysestaker, nøkkelringer.
i tillegg trenger du baufil og sandpapir
* Små kommager – her trenger du sisti (reinskinn uten hår), senetråd (viktig at det er ekte tråd og ikke kunstig, dette for å kunne dele den i flere deler) og skinn-nåler (dette er svært viktig da skinn er vanskelig å sy i).
* Nøkkelringer – vi har nøkkelringer av filt som man kan lage i samiske flagg farger.
* Flette tråd med samiske flaggfarger
* Brenne symboler/runer på tre – her har vi kjøpt trebiter på ulike butikker som vi har brukt brennpenn på.

 **Utstyr**

* Permanent tusj (til å tegne på skinn/tre/bein)
* Svipenn (om man ønsker å svi i bein/tre)
* Baufil (om man ønsker å sage bein)
* Sandpapir (om man må pusse bein/tre)
* Skinn-nåler (her er det lurt med flere slik at man ikke må vente så lenge, det tar gjerne 20 min å sy en kommag)